ประกาศกรมการขนส่งทางบกประกาศกรมการขนส่งทางบกเรื่องคุณสมบัติของผู้ควบคุมการตรวจสภาพรถ ผู้ควบคุมการตรวจสภาพรถจักรยานยนต์เจ้าหน้าที่ตรวจสภาพรถและเจ้าหน้าที่ตรวจสภาพรถจักรยานยนต์พ.ศ. ๒๕๕๕[๑] ตามที่กรมการขนส่งทางบกได้มีประกาศ เรื่องให้ความเห็นชอบผู้มีคุณวุฒิอื่นเป็นผู้ควบคุมการตรวจสภาพรถและเจ้าหน้าที่ตรวจสภาพรถสำหรับสถานตรวจสภาพรถตามกฎหมายว่าด้วยการขนส่งทางบกลงวันที่ ๓๑ พฤษภาคม ๒๕๓๗ ไว้แล้ว นั้นโดยที่กฎกระทรวงการขอรับใบอนุญาต การออกใบอนุญาตและการขอต่ออายุใบอนุญาตจัดตั้งสถานตรวจสภาพรถ พ.ศ. ๒๕๕๕กำหนดให้ผู้รับใบอนุญาตจัดตั้งสถานตรวจสภาพรถต้องจัดให้มีผู้ควบคุมการตรวจสภาพรถและเจ้าหน้าที่ตรวจสภาพรถซึ่งมีคุณสมบัติตามที่อธิบดีประกาศกำหนดตลอดเวลาที่ให้บริการตรวจสภาพรถตามใบอนุญาตจัดตั้งสถานตรวจสภาพรถอาศัยอำนาจตามความในข้อ ๙ แห่งกฎกระทรวงการขอรับใบอนุญาตการออกใบอนุญาต และการขอต่ออายุใบอนุญาตจัดตั้งสถานตรวจสภาพรถ พ.ศ. ๒๕๕๕อธิบดีกรมการขนส่งทางบกออกประกาศไว้ ดังต่อไปนี้ข้อ ๑ ให้ยกเลิกประกาศกรมการขนส่งทางบก เรื่องให้ความเห็นชอบผู้มีคุณวุฒิอื่นเป็นผู้ควบคุมการตรวจสภาพรถและเจ้าหน้าที่ตรวจสภาพรถสำหรับสถานตรวจสภาพรถตามกฎหมายว่าด้วยการขนส่งทางบกลงวันที่ ๓๑ พฤษภาคม พ.ศ. ๒๕๓๗ข้อ ๒ ผู้ควบคุมการตรวจสภาพรถผู้ควบคุมการตรวจสภาพรถจักรยานยนต์เจ้าหน้าที่ตรวจสภาพรถและเจ้าหน้าที่ตรวจสภาพรถจักรยานยนต์ ต้องมีคุณสมบัติดังต่อไปนี้(๑) ไม่เป็นบุคคลวิกลจริต คนไร้ความสามารถ หรือคนเสมือนไร้ความสามารถ(๒) มีคุณวุฒิหรือประสบการณ์การทำงานตามที่กำหนดไว้ในประกาศนี้(๓) ผ่านการอบรมและทดสอบตามหลักเกณฑ์วิธีการและเงื่อนไขที่กรมการขนส่งทางบกกำหนด(๔) ไม่เคยถูกยกเลิกบัตรประจำตัวผู้ควบคุมการตรวจสภาพรถผู้ควบคุมการตรวจสภาพรถจักรยานยนต์ เจ้าหน้าที่ตรวจสภาพรถหรือเจ้าหน้าที่ตรวจสภาพรถจักรยานยนต์เว้นแต่ได้ถูกยกเลิกมาแล้วไม่น้อยกว่า ๓ ปีนับแต่วันที่ถูกยกเลิกครั้งหลังสุดข้อ ๓ ผู้ควบคุมการตรวจสภาพรถต้องมีคุณวุฒิอย่างใดอย่างหนึ่งดังต่อไปนี้(๑)ปริญญาตรีหรือเทียบได้ในระดับเดียวกันหรือสูงกว่าทางด้านวิศวกรรมเครื่องกลสาขาวิศวกรรมเครื่องกลหรือสาขางานยานยนต์ หรือด้านวิศวกรรมยานยนต์(๒) ประกาศนียบัตรวิชาชีพชั้นสูง (ปวส.)หรือเทียบได้ในระดับเดียวกันทางด้านช่างยนต์ หรือประเภทวิชาอุตสาหกรรมสาขาวิชาเครื่องกล สาขางานเทคนิคยานยนต์หรือสาขางานยานยนต์(๓) ประกาศนียบัตรวิชาชีพทางเทคนิค (ปวท.)สาขาเทคนิคเขียนแบบวิศวกรรมเครื่องกลหรือช่างยนต์(๔) คุณวุฒิตาม (๑) (๒) หรือ (๓) นอกจากด้านประเภทหรือสาขาที่กำหนดไว้ และได้รับการศึกษาเพิ่มเติมด้านระบบเครื่องยนต์ระบบส่งกำลังรถยนต์และระบบเครื่องล่างรถยนต์ ตามหลักสูตรและหน่วยงานหรือสถาบัน ที่กรมการขนส่งทางบกรับรองข้อ ๔ ผู้ควบคุมการตรวจสภาพรถจักรยานยนต์ต้องมีคุณวุฒิอย่างใดอย่างหนึ่งดังต่อไปนี้(๑) คุณวุฒิตามที่กำหนดไว้ในข้อ ๓(๒) ประกาศนียบัตรวิชาชีพ (ปวช.)หรือเทียบได้ในระดับเดียวกันทางด้านช่างยนต์ หรือประเภทวิชาอุตสาหกรรมสาขาวิชาเครื่องกล สาขาวิชาช่างยนต์หรือสาขาวิชาช่างกลเกษตร(๓)ประกาศนียบัตรประโยคมัธยมศึกษาตอนปลายสายอาชีพทางด้านช่างยนต์หรือช่างเครื่องยนต์(๔) ประกาศนียบัตรมัธยมศึกษาตอนปลาย (วิชาชีพ ๒)ทางด้านช่างยนต์หรือช่างเครื่องยนต์(๕) คุณวุฒิตาม (๒) นอกจากด้าน ประเภทหรือสาขาที่กำหนดไว้และได้รับการศึกษาเพิ่มเติมด้านระบบเครื่องยนต์ระบบส่งกำลังรถยนต์และระบบเครื่องล่างรถยนต์ ตามหลักสูตรและหน่วยงานหรือสถาบันที่กรมการขนส่งทางบกรับรองข้อ ๕ เจ้าหน้าที่ตรวจสภาพรถต้องมีคุณวุฒิอย่างใดอย่างหนึ่งตามที่กำหนดไว้ในข้อ๔ข้อ ๖ เจ้าหน้าที่ตรวจสภาพรถจักรยานยนต์ต้องมีคุณวุฒิอย่างใดอย่างหนึ่งดังต่อไปนี้(๑) คุณวุฒิตามที่กำหนดไว้ในข้อ ๔(๒)ประกาศนียบัตรมัธยมศึกษาตอนต้นหรือเทียบได้ในระดับเดียวกันหรือสูงกว่าและได้รับการศึกษาเพิ่มเติมด้านระบบเครื่องยนต์ระบบส่งกำลังรถยนต์และระบบเครื่องล่างรถยนต์ ตามหลักสูตรและหน่วยงานหรือสถาบันที่กรมการขนส่งทางบกรับรองข้อ ๗ ผู้ที่จะขอเป็นผู้ควบคุมการตรวจสภาพรถหากมีคุณวุฒิไม่เป็นไปตามที่กำหนดไว้ในข้อ ๓ แต่เป็นเจ้าหน้าที่ตรวจสภาพรถและได้ปฏิบัติงานในการตรวจสภาพรถมาแล้วไม่น้อยกว่า๓ ปี นับแต่วันที่ประกาศนี้มีผลใช้บังคับให้สามารถยื่นคำขอเป็นผู้ควบคุมการตรวจสภาพรถได้ข้อ ๘ ผู้ที่จะขอเป็นผู้ควบคุมการตรวจสภาพรถจักรยานยนต์หากมีคุณวุฒิไม่เป็นไปตามที่กำหนดไว้ในข้อ ๔แต่เป็นเจ้าหน้าที่ตรวจสภาพรถจักรยานยนต์และได้ปฏิบัติงานในการตรวจสภาพรถจักรยานยนต์มาแล้วไม่น้อยกว่า ๓ ปีนับแต่วันที่ประกาศนี้มีผลใช้บังคับให้สามารถยื่นคำขอเป็นผู้ควบคุมการตรวจสภาพรถจักรยานยนต์ได้ข้อ ๙ ให้ผู้ควบคุมการตรวจสภาพรถผู้ควบคุมการตรวจสภาพรถจักรยานยนต์ เจ้าหน้าที่ตรวจสภาพรถเจ้าหน้าที่ตรวจสภาพรถจักรยานยนต์ หรือผู้ที่เคยทำหน้าที่ดังกล่าว ที่มีคุณวุฒิเป็นไปตามกฎกระทรวงฉบับที่ ๓๗ (พ.ศ. ๒๕๓๕) ออกตามความในพระราชบัญญัติการขนส่งทางบก พ.ศ. ๒๕๒๒ หรือประกาศกรมการขนส่งทางบกเรื่องให้ความเห็นชอบผู้มีคุณวุฒิอื่นเป็นผู้ควบคุมการตรวจสภาพรถและเจ้าหน้าที่ตรวจสภาพรถสำหรับสถานตรวจสภาพรถตามกฎหมายว่าด้วยการขนส่งทางบกลงวันที่ ๓๑ พฤษภาคม ๒๕๓๗หรือได้รับความเห็นชอบจากกรมการขนส่งทางบกให้ทำหน้าที่ดังกล่าวให้ถือว่าเป็นผู้มีคุณวุฒิตามที่กำหนดไว้ในประกาศนี้ แล้วแต่กรณีข้อ ๑๐ ประกาศนี้ให้ใช้บังคับตั้งแต่วันที่ ๑ตุลาคม พ.ศ. ๒๕๕๕ เป็นต้นไปประกาศณ วันที่ ๑๗ กรกฎาคม พ.ศ. ๒๕๕๕สมชัย ศิริวัฒนโชคอธิบดีกรมการขนส่งทางบกปริยานุช/ผู้จัดทำ๑๘ กันยายน๒๕๕๕ชาญ/ผู้ตรวจ๒๖ กันยายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๔๐ ง/หน้า ๗๕/๑๔ กันยายน ๒๕๕๕